A TANÁCS 8/2014/EU ÁLLÁSPONTJA ELSŐ OLVASATBAN

az Unió repülőterein a zajvédelemmel összefüggő üzemeltetési korlátozások bevezetésére vonatkozó szabályok és eljárások megállapításáról a kiegyensúlyozott megközelítés jegyében, valamint a 2002/30/EK irányelv hatályon kívül helyezéséről szóló európai parlamenti és tanácsi rendelet elfogadására tekintettel

A Tanács által 2014. március 24-én elfogadva

2014/C 128/01

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 100. cikke (2) bekezdésére,

tekintettel az Európai Bizottság javaslatára,

a jogalkotási aktus tervezete nemzeti parlamenteknek való megküldését követően,

tekintettel az Európai Gazdasági és Szociális Bizottság véleményére (1),

tekintettel a Régiók Bizottságának véleményére (2),

rendes jogalkotási eljárás keretében (3),

mivel:

A Nemzetközi Polgári Repülési Szervezet (ICAO) A33/7 sz. határozata a zaj kezelésére vonatkozóan bevezeti a „kiegyensúlyozott megközelítés” (a továbbiakban: kiegyensúlyozott megközelítés) fogalmát, és létrehozza a légi járművek által keltett zaj kezelésének összehangolt módszerét. Továbbra is a kiegyensúlyozott megközelítésnek kell a légi közlekedésre mint globális üzletágra vonatkozó zajvédelmi előírások alapját képeznie. A kiegyensúlyozott megközelítés elismeri a vonatkozó jogi kötelezettségek, a fennálló megállapodások, az érvényben lévő jogszabályok és az alkalmazott irányelvek értékét és nem érinti azokat. A kiegyensúlyozott megközelítés nemzetközi szabályainak e rendeletbe való belefoglalása eredményeképpen várhatóan nagymértékben csökken a nemzetközi jogviták kockázata azokban az esetekben, amikor a zajvédelemmel összefüggő üzemeltetési korlátozások harmadik országból származó fuvarozókat is érintenek.

Elismert tény, hogy a tagállamok nemzeti szinten elfogadott zajvédelmi módszerek alapján, nemzeti jogszabályaiknak megfelelően döntöttek zajvédelemmel összefüggő repülési korlátozásokról, amelyek így esetenként nem teljesen összeegyeztethetők az Európai Polgári Repülési Konferencia irányadó 29. sz. „Jelentés az isophon görbék polgári repülőterek környezetében végzett számítására szolgáló szabványos módszerről” (European Civil Aviation Conference Report Doc 29 on „Standard Method of Computing Noise Contours around Civil Airports”) című jelentésében (29. sz. ECAC-dokumentum) foglaltakkal, és a légi járművekre vonatkozóan nem a nemzetközileg elfogadott zajmutatókat használják. A zajvédelemmel összefüggő üzemeltetési korlátozások hatékonyságát és eredményességét azonban a 29. sz. ECAC-dokumentum és a kiegyensúlyozott megközelítés alapján kell megítélni. Ennek megfelelően a tagállamoknak úgy kell módosítaniuk a nemzeti jogszabályaikban szereplő üzemeltetési korlátozásokhoz kapcsolódó értékeléseiket, hogy azok teljes mértékben megfeleljenek az ECAC 29. sz. dokumentumában leírtaknak.

A légi jármű hajtómű és -sárkányszerkezet technológiájában, valamint a zajtérképek készítése terén tapasztalható folyamatos technikai fejlődés figyelembevétele érdekében a Bizottságnak felhatalmazást kell kapnia arra, hogy az Európai Unió működéséről szóló szerződés 290. cikkének megfelelően jogi aktusokat fogadjon el a következőkre vonatkozóan: az e rendeletben említett légijármű-zajvédelmi előírások és a kapcsolódó hitelesítési módszerekre való hivatkozás rendszeres aktualizálása,, valamint a zajtérképek számítási módszerére való hivatkozás aktualizálása, adott esetben a vonatkozó ICAO-dokumentumok változásainak figyelembevétele mellett. Emellett indokolt esetben mérlegelni kell azt is, hogy a 29. sz. ECAC-dokumentumban végrehajtott módosítások figyelembevétele érdekében a Bizottság felhatalmazáson alapuló jogi aktussal technikai frissítést fogadjon el. Különösen fontos, hogy a Bizottság az előkészítő munka során megfelelő konzultációkat folytasson, többek között szakértői szinten is. A felhatalmazáson alapuló jogi aktus elkészítésekor és szövegezésekor a Bizottságnak gondoskodnia kell a vonatkozó dokumentumoknak az Európai Parlament és a Tanács részére történő egyidejű, időben történő és megfelelő továbbításáról.

Amennyiben egy zajvédelemmel összefüggő üzemeltetési korlátozásra irányulóan a 2002/30/EK irányelvben foglaltak szerint elindult az elfogadáshoz szükséges előzetes konzultációs folyamat, ami az e rendelet hatálybalépésének időpontjában még továbbra is zajlik, az e folyamat során elért eredmények megtartása érdekében célszerű lehetővé tenni, hogy a végleges döntés meghozatalára is a 2002/30/EK irányelvnek megfelelően kerüljön sor.

ELFOGADTA EZT A RENDELETET:

1. cikk

Tárgy, célok és hatály

(1) E rendelet a zajproblémák esetében szabályokat állapít meg azon eljárásra vonatkozóan, amelyet a zajvédelemmel összefüggő üzemeltetési korlátozásoknak az egyes repülőterek sajátosságainak megfelelő, következetes módon való bevezetése során követni kell, a zajkörnyezet javítása és a légi járművek okozta káros zajhatások által jelentősen érintett személyek számának korlátozása, illetve csökkentése érdekében, a kiegyensúlyozott megközelítéssel összhangban.

(2) E rendelet céljai:

(3) E rendelet a polgári légi közlekedésben részt vevő légi járművekre vonatkozik. Nem vonatkozik a katonai, a vámügyi, a rendőrségi vagy az ezekhez hasonló műveletekben részt vevő légi járművekre.

2. cikk

Fogalommeghatározások

E rendelet alkalmazásában:

1. „légi jármű”: olyan merevszárnyú légi jármű, amelynek a legnagyobb megengedett felszállótömege 34 000 kg, vagy amelynek típusalkalmassági bizonyítványában szereplő maximális befogadóképessége legalább 19 utasülőhely (a személyzet által használható ülőhelyek leszámításával);

2. „repülőtér”: naptári évenként több mint 50 000 polgári légi jármű által végrehajtott műveletet lebonyolító repülőtér (egy művelet egy felszállást vagy egy leszállást jelent) a zajértékelést megelőző három naptári év műveleteinek átlagos száma alapján;

3. „kiegyensúlyozott megközelítés”: a Nemzetközi Polgári Repülési Szervezet által kidolgozott eljárás, amellyel a rendelkezésre álló intézkedések – nevezetesen a légi járművek okozta zajnak a zaj forrásánál történő csökkentése, a területhasználat tervezése és irányítása, valamint a zajcsökkentő üzemeltetési eljárások és üzemeltetési korlátozások – következetesen értékelhetőek a zajprobléma lehető legköltséghatékonyabb és az egyes repülőterek egyedi sajátosságainak megfelelő kezelése érdekében;

4. „marginálisan megfelelőlégi jármű”: olyan légi jármű, amelyet jóváhagytak az 1944. december 7-én aláírt nemzetközi polgári repülésről szóló egyezmény (Chicagói Egyezmény) 16. függelékének 1. kötete II. részének 3. fejezetében meghatározott engedélyezési határértékeket összesen kevesebb, mint 8 EPNdB-lel (decibelben kifejezett ténylegesen érzékelt zaj) …-ig (7) majd összesen kevesebb, mint 10 EPNdB-lel az átmeneti időszak lejártát követően, ahol az összesített eltérés egy EPNdB-ben kifejezett érték, amely a Chicagói Egyezmény 16. függeléke 1. kötete II. részének 3. fejezetében meghatározott három referencia-zajmérési pontnál külön-külön mért eltérés (azaz az jóváhagyási zajszint és a maximálisan megengedett zajszint közötti különbség) összege;

5. „zajvédelemi intézkedés”: a repülőterek körüli zajkörnyezetre hatást gyakorló bármely olyan intézkedés, amely az ICAO kiegyensúlyozott megközelítés hatálya alá tartozik, ideértve más olyan, nem üzemeltetési intézkedést is, amely befolyásolhatja a légi járművek okozta zajnak kitett személyek számát;

6. „üzemeltetési korlátozás”: olyan zajvédelmi intézkedés, amely korlátozza valamely repülőtér elérhetőségét vagy optimális kapacitáskihasználását, ideértve a marginálisan megfelelő légi járművek meghatározott repülőterekről való kivonását célzó, valamint részleges, például csak napközben, meghatározott időszakokban vagy csak bizonyos repülőtéri futópályákra alkalmazandó üzemeltetési korlátozásokat is.

3. cikk

Illetékes hatóságok

(1) Az a tagállam, amely területén a 2. cikk (2) bekezdésében meghatározott repülőtér található, köteles kijelölni egy vagy több, az üzemeltetési korlátozások elfogadása során követendő eljárásért felelős illetékes hatóságot.

(2) Az illetékes hatóságoknak függetlennek kell lenniük minden olyan szervezettől, amelyre a zajvédelmi intézkedések hatással lehetnek. E függetlenség funkcionális szétválasztás útján is megoldható.

(3) A tagállamok kötelesek kellő időben értesíteni a Bizottságot az (1) bekezdésben említett kijelölt illetékes hatóságok nevéről és címéről. A Bizottság közzéteszi ezt az információt.

4. cikk

Fellebbezési jog

(1) A tagállamok saját nemzeti jogszabályaikkal és eljárásaikkal összhangban biztosítják az e rendelet szerint elfogadott üzemeltetési korlátozásokkal szembeni fellebbezés jogát olyan fellebbviteli testületnél, amely nem azonos a vitatott korlátozásról döntő hatósággal.

(2) Azok a tagállamok, amelyek területén a 2. cikk (2) bekezdésében meghatározott repülőtér található, kötelesek kellő időben értesíteni a Bizottságot az (1) bekezdésben említett kijelölt fellebbviteli testület nevéről és címéről, vagy, adott esetben, a fellebbviteli testület kinevezését biztosító intézkedésekről.

5. cikk

A légi járművek zajának kezelésére vonatkozó általános szabályok

(1) A tagállamok biztosítják, hogy az egyes, 2. cikk (2) bekezdésében említett repülőtereken a zajhelyzet értékelésére a 2002/49/EK irányelvnek megfelelően kerüljön sor.

(2) A tagállamok gondoskodnak arról, hogy azon repülőtereket illetően, amelyeken zajproblémát állapítottak meg, a légi járművek okozta zaj kezelésére a kiegyensúlyozott megközelítést fogadják el. Ennek érdekében kötelesek biztosítani, hogy:

(3) Zajvédelmi intézkedések meghozatalakor a tagállamok biztosítják, hogy az alábbi rendelkezésre álló intézkedéseket figyelembe vegyék a legköltséghatékonyabb intézkedés vagy intézkedések kombinációjának kiválasztásakor:

A rendelkezésre álló intézkedések között mérlegelhető a marginálisan megfelelő légi járművek forgalomból való kivonása is. A tagállamok vagy repülőtér-irányító szervezetek gazdasági ösztönzőket nyújthatnak annak előmozdítására, hogy a légijármű-üzemeltetők a 2. cikk 4. pontjában említett átmeneti időszak során kevésbé zajos légi járműveket használjanak. A gazdasági ösztönzőknek meg kell felelniük az állami támogatásra vonatkozó szabályoknak.

(4) Az intézkedések a kiegyensúlyozott megközelítés keretein belül differenciálhatók a légi jármű típusa, a légi jármű zajmutatói, a repülőtér és a légi navigációs berendezések használata, a repülési útvonal és/vagy az érintett időszak szerint differenciálhatók.

(5) A (4) bekezdésben foglaltak sérelme nélkül, a marginálisan megfelelő légi járművek repülőtéri üzemeltetésből való kivonását célzó üzemeltetési korlátozások nem érinthetik azokat a szubszonikus polgári légi járműveket, amelyek – eredeti vagy megújított megfelelőségi tanúsítványuknál fogva – teljesítik a Chicagói Egyezmény 16. függeléke 1. kötete II. részének 4. fejezetében meghatározott zajkibocsátási előírásokat.

(6) Az e rendelet értelmében egy adott repülőtérrel kapcsolatban hozott intézkedések vagy intézkedéscsoportok nem lehetnek szigorúbbak annál, mint ami az adott repülőtér tekintetében meghatározott zajcsökkentési célok eléréséhez szükséges. Az üzemeltetési korlátozások nem lehetnek megkülönböztető jellegűek, különösen a légijármű-üzemeltető nemzetiségét vagy kilétét illetően, valamint nem lehetnek önkényesek.

6. cikk

A zajértékelésre vonatkozó szabályok

(1) Az illetékes hatóságoknak gondoskodniuk kell a felelősségi körükbe tartozó repülőtereken fennálló zajhelyzet rendszeres értékeléséről a 2002/49/EK irányelvvel és az egyes tagállamokban alkalmazandó jogszabályokkal összhangban. Az illetékes hatóságok igénybe vehetik a 691/2010/EU bizottsági rendelet (8) 3. cikkében említett teljesítmény-felülvizsgálati szerv támogatását.

(2) Ha az (1) bekezdésben említett értékelés azt mutatja, hogy új üzemeltetési korlátozási intézkedésekre lehet szükség ahhoz, hogy egy adott repülőtéren a zajproblémát kezeljék, akkor az illetékes hatóságoknak gondoskodniuk kell a következőkről:

(3) Az illetékes hatóságoknak nyomon kell követniük és ellenőrizniük kell az üzemeltetési korlátozások végrehajtását, és adott esetben meg kell tenniük a szükséges intézkedéseket. Gondoskodniuk kell arról, hogy a vonatkozó információk díjtalanul, könnyen és azonnal rendelkezésére álljanak a repülőterek környékén élő helyi lakosoknak és az érintett helyi hatóságoknak.

(4) A vonatkozó információk a következőket foglalják magukban:

7. cikk

Zajmutatók

(1) A zajvédelemmel összefüggő üzemeltetési korlátozásokról szóló döntéseknek a légi járműnek a Chicagói Egyezmény hatodik kiadása (2011. március) 16. mellékletének 1. kötetében foglaltaknak megfelelően végrehajtott jóváhagyási eljárásban meghatározott zajmutatóin kell alapulniuk.

(2) A Bizottság kérésére a légijármű-üzemeltetőknek meg kell adniuk az uniós repülőtereket használó légi járműveikre vonatkozóan a következő zajkibocsátási adatokat:

(3) A 216/2008/EK európai parlamenti és tanácsi rendeletnek (10) megfelelően kibocsátott légijármű-típusalkalmassági bizonyítvány vagy kiegészítő típusalkalmassági bizonyítvány tulajdonosainak és az említett rendelet alapján kiállított típusalkalmassági bizonyítvánnyal nem rendelkező légi járműveket üzemeltető jogi vagy természetes személyeknek az ügynökség kérésére zajmodellezés céljából rendelkezésre kell bocsátaniuk a zajmutatókat és a teljesítmény jellemzőket. Az ügynökség meghatározza a szükséges adatokat, valamint azok benyújtásának határidejét, formáját és módját. Az ügynökség ellenőrzi a zajmodellezés céljából benyújtott zajmutatókat és teljesítmény jellemzőket, és ezeket az információkat más felek számára is elérhetővé teszi zajmodellezés céljára.

(4) Az ezen cikk (2) és (3) bekezdésében említett adatszolgáltatási kötelezettséget a feltétlenül szükséges adatokra kell korlátozni, és azokat térítés nélkül, elektronikus úton kell benyújtani, lehetőség szerint a megadott formátumban.

(5) Az ügynökség a 216/2008/EK rendelet 6. cikkének (1) bekezdésével összhangban végzett feladatainak végrehajtása során ellenőrzi a modellezési célra átadott, a légi járművek zaj- és teljesítményjellemzőire vonatkozó adatokat.

(6) Az adatokat központi adatbázisban kell tárolni, és üzemeltetési célokra az illetékes hatóságok, a légijármű-üzemeltetők és a léginavigációs szolgáltatók rendelkezésére kell bocsátani.

8. cikk

A üzemeltetési korlátozások bevezetésének szabályai

(1) Az illetékes hatóságoknak az üzemeltetési korlátozások bevezetése előtt hat hónappal értesíteniük kell a tagállamokat, a Bizottságot és az érdekelt feleket úgy, hogy az értesítésre legalább két hónappal a 95/93/EGK tanácsi rendelet (11) 2. cikke m) pontjában szereplő fogalommeghatározás szerinti résidő-koordinációs paramétereknek az adott repülőtér és menetrendi időszak vonatkozásában való meghatározása előtt sor kerüljön.

(2) Az 6. cikk szerint végrehajtott értékelést követően a döntésről szóló értesítéshez a 5. cikkben meghatározott követelményeknek megfelelő írásbeli jelentést kell mellékelni, amely kifejti az üzemeltetési korlátozás bevezetésének okait, a repülőtérre vonatkozóan meghatározott zajcsökkentési célt, az adott cél elérése érdekében mérlegelt intézkedéseket és az egyes mérlegelt intézkedések valószínűsíthető költséghatékonyságát, beleértve adott esetben ezek határokon átnyúló hatásait is.

(3) A Bizottság – valamely tagállam kérésére vagy saját kezdeményezésére – az (1) bekezdés szerinti értesítés kézhezvételétől számított három hónapon belül felülvizsgálhatja az üzemeltetési korlátozás bevezetésével kapcsolatos eljárást. Amennyiben a Bizottság azt állapítja meg, hogy a zajvédelemmel összefüggő üzemeltetési korlátozás bevezetése nem az e rendeletben meghatározott eljárás szerint történik, erről tájékoztathatja az érintett illetékes hatóságot. Az érintett illetékes hatóság megvizsgálja a bizottsági értesítést, és az üzemeltetési korlátozások bevezetése előtt a szándékairól tájékoztatja a Bizottságot.

(4) Amennyiben az üzemeltetési korlátozás a marginálisan megfelelő légi járművek adott repülőtérről való kivonását célozza, akkor az (1) bekezdésben említett értesítéstől számított hat hónapig az adott repülőtéren nem engedélyezhető az előző év azonos időszakában a marginálisan megfelelő légi járművek által teljesített műveletek számánál több új járat. A tagállamoknak gondoskodniuk kell arról, hogy az illetékes hatóságok meghatározzák, hogy az adott repülőtéren az érintett üzemeltetők esetében évente milyen ütemben kell csökkenteni a marginálisan megfelelő légi járművek által teljesített műveletek számát, kellően figyelembe véve a légi járművek korát és a teljes flotta összetételét. A 5. cikk (4) bekezdésének sérelme nélkül, ez az ütem nem haladhatja meg az adott légijármű-üzemeltető adott repülőtéren használt, a marginálisan megfelelő légi járművei által teljesített műveletek25 %-át.

9. cikk

Fejlődő országok

(1) Az illetékes hatóságok az indokolatlan gazdasági nehézségek problémájának elkerülése érdekében – a megkülönböztetés tilalma elvének maradéktalan tiszteletben tartása mellett – mentesíthetik a fejlődő országokban lajstromozott, a marginálisan megfelelő légi járműveket a zajvédelemmel összefüggő üzemeltetési korlátozások alól, amennyiben az adott légi jármű:

(2) Amennyiben valamely tagállam az (1) bekezdés szerint mentességet ad, erről haladéktalanul tájékoztatnia kell a többi tagállam illetékes hatóságait és a Bizottságot.

10. cikk

Légi járművek kivételes jellegű repülésére vonatkozó mentesség

Az illetékes hatóságok a felelősségi körükbe tartozó repülőtereken eseti alapon engedélyezhetik a marginálisan megfelelő légi járművek olyan eseti üzemeltetését, amelyre e rendelet rendelkezései alapján nem kerülhetne sor.

Az ilyen mentesség megadását az alábbiakra kell korlátozni:

11. cikk

Felhatalmazáson alapuló jogi aktusok

A Bizottság felhatalmazást kap arra, hogy a 12. cikknek megfelelően felhatalmazáson alapuló jogi aktusokat fogadjon el a következőkre vonatkozóan:

A technikai frissítések célja a vonatkozó nemzetközi szabályok változásait kell megfelelő módon figyelembe vennie.

12. cikk

A felhatalmazás gyakorlása

(1) A Bizottság az e cikkben meghatározott feltételek mellett felhatalmazást kap felhatalmazáson alapuló jogi aktus elfogadására.

(2) A Bizottság 11. cikkben említett, felhatalmazáson alapuló jogi aktus elfogadására vonatkozó felhatalmazása ötéves időtartamra szól, … (12) -tól kezdődő hatállyal. A Bizottság legkésőbb kilenc hónappal az ötéves időtartam vége előtt jelentést készít a felhatalmazásról. Amennyiben az Európai Parlament vagy a Tanács nem ellenzi a meghosszabbítást legkésőbb három hónappal az egyes időtartamok vége előtt, akkor a felhatalmazás hallgatólagosan meghosszabbodik a korábbival megegyező időtartamra.

(3) Az Európai Parlament vagy a Tanács bármikor visszavonhatja a 11. cikkben említett felhatalmazást. A visszavonásról szóló határozat megszünteti az abban megjelölt felhatalmazást. A határozat az Európai Unió Hivatalos Lapjában való kihirdetését követő napon, vagy a benne megjelölt későbbi időpontban lép hatályba. A határozat nem érinti a már hatályban lévő felhatalmazáson alapuló jogi aktusok érvényességét.

(4) A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti az Európai Parlamentet és a Tanácsot e jogi aktus elfogadásáról.

(5) A 11. cikk értelmében elfogadott felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam két hónappal meghosszabbodik.

13. cikk

Tájékoztatás és felülvizsgálat

A tagállamok kérésre tájékoztatják a Bizottságot e rendelet alkalmazásáról.

A Bizottság legkésőbb …-t (13) követően jelentést készít az Európai Parlament és a Tanács számára a rendelet alkalmazásáról.

A jelentéshez szükség esetén csatolni kell az e rendelet módosítására vonatkozó javaslatokat.

14. cikk

Meglévő üzemeltetési korlátozások

Az …-t (12) megelőzően bevezetett, zajvédelemmel összefüggő üzemeltetési korlátozások hatályban maradnak mindaddig, amíg az illetékes hatóságok úgy nem döntenek, hogy e rendeletnek megfelelően felülvizsgálják azokat.

15. cikk

Hatályon kívül helyezés

A 2002/30/EK irányelv …-tól/től (14) hatályát veszti.

16. cikk

Átmeneti rendelkezések

E rendelet 15. cikk ellenére, a…-t (14) követően elfogadott, zajvédelemmel összefüggő üzemeltetési korlátozások elfogadhatók a 2002/30/EK irányelvnek megfelelően, ha az elfogadásukat megelőző konzultációs folyamat a rendelet hatálybalépésének időpontjában már folyamatban volt, feltéve, hogy a korlátozások elfogadására legkésőbb az ezen időponttól számított egy éven belül sor kerül.

17. cikk

Hatálybalépés

Ez a rendelet …-án/-én (15) lép hatályba.

(1) HL C 181., 2012.6.21., 173. o.

(2) HL C 277., 2012.9.13., 110. o.

(3) Az Európai Parlament 2012. december 12-i álláspontja (a Hivatalos Lapban még nem tették közzé) és a Tanács 2014. március 24-i álláspontja első olvasatban. Az Európai Parlament …-i álláspontja.

(4) Az Európai Parlament és a Tanács 2002. március 26-i 2002/30/EK irányelve a Közösség repülőterein a zajvédelemmel összefüggő üzemeltetési korlátozások bevezetésére vonatkozó szabályok és eljárások megállapításáról (HL L 85., 2002.3.28., 40. o.)

(5) Az Európai Parlament és a Tanács 2006. december 12-i 2006/93/EK irányelve a nemzetközi polgári repülésről szóló egyezmény második kiadásának (1988) 16. függeléke 1. kötete II. részének 3. fejezete hatálya alá tartozó repülőgépek üzemeltetésének szabályozásáról (HL L 374., 2006.12.27., 1. o.).

(6) Az Európai Parlament és a Tanács 2002. június 25-i 2002/49/EK irányelve a környezeti zaj értékeléséről és kezeléséről (HL L 189., 2002.7.18., 12. o.).

(7) E rendelet hatálybalépése után négy évvel.

(8) A Bizottság 2010. július 29-i 691/2010/EU rendelete a léginavigációs szolgálatok és a hálózati funkciók teljesítményrendszerének megállapításáról, valamint a léginavigációs szolgálatok ellátására vonatkozó közös követelmények megállapításáról szóló 2096/2005/EK rendelet módosításáról (HL L 201., 2010.8.3., 1. o.).

(9) A Bizottság 2011. július 7-i 677/2011/EU rendelete a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 691/2010/EU rendelet módosításáról (HL L 185., 2011.7.15., 1. o.).

(10) Az Európai Parlament és a Tanács 2008. február 20-i 216/2008/EK rendelete a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EK tanácsi rendelet, 1592/2002/EK rendelet és a 2004/36/EK irányelv hatályon kívül helyezéséről (HL L 79., 2008.3.19., 1. o.).

(11) A Tanács 1993. január 18-i 95/93/EGK rendelete a Közösség repülőterein alkalmazandó résidőkiosztás egységes szabályairól (HL L 14., 1993.1.22., 1. o.).

(12) E rendelet hatálybalépésének időpontja.

(13) Öt évvel e rendelet hatálybalépését követően.

(14) E rendelet hatálybalépésének időpontja.

(15) Huszonnégy hónappal ezen rendeletnek az Európai Unió Hivatalos Lapjában való kihirdetését követően.

A TANÁCS INDOKOLÁSA

I. BEVEZETÉS

A Bizottság 2011. december 1-jén benyújtotta az Európai Parlamentnek és a Tanácsnak az Unió repülőterein a zajvédelemmel összefüggő üzemeltetési korlátozások bevezetésére vonatkozó szabályok és eljárások megállapításáról a kiegyensúlyozott megközelítés jegyében és a 2002/30/EK irányelv hatályon kívül helyezéséről szóló európai parlamenti és tanácsi rendeletre irányuló javaslatot (1).

A Tanács 2012. június 7-én általános megállapodásra jutott a javaslat tervezetével kapcsolatban.

Munkája során a Tanács figyelembe vette az Európai Gazdasági és Szociális Bizottság és a Régiók Bizottsága véleményét is.

Az Európai Parlament 2012. december 12-én megszavazta az első olvasat során kialakított véleményét (2).

Az Európai Parlament szavazását követően tárgyalások indultak az Európai Parlament, a Tanács és a Bizottság között a javaslattal kapcsolatos megállapodás elérése céljából. 2014. január 27-én megállapodás jött létre a végső kompromisszumos szövegről, amelyet az Állandó Képviselők Bizottsága 2014. január 29-én megerősített. Az Európai Parlament Közlekedési és Idegenforgalmi Bizottsága (TRAN) 2014. február 11-én szintén megerősítette a megállapodást, és erről levélben tájékoztatta az Állandó Képviselők Bizottságának elnökét.

A Tanács 2014. február 17-én politikai megállapodást alakított ki az első olvasatban elfogadott álláspontjára vonatkozóan (3). Az Európai Parlament fent említett leveléhez csatolt rendelettervezet, illetve a Tanács által kialakított politikai megállapodás alapján mindkét intézmény jogász-nyelvész szakértői elvégezték a szöveg felülvizsgálatát.

II. A TANÁCS ELSŐ OLVASATBAN ELFOGADOTT ÁLLÁSPONTJÁNAK ELEMZÉSE

1. Általános megjegyzések

A repülőterek zajvédelméről szóló javaslat az úgynevezett „repülőterekkel foglalkozó csomag” része. A csomag három jogalkotási javaslatot tartalmaz, amelyek célja az európai repülőterek versenyképességének fokozása, valamint azok teljesítményének javítása a hatékonyság, a minőség és a forgalmi terhelési tűrőképesség szempontjából. A tárgyban foglalt javaslat fő célja annak biztosítása, hogy az Európai Unióban következetesen alkalmazzák azokat a „kiegyensúlyozott megközelítés”-ként ismert alapelveket és iránymutatásokat, amelyeket a Nemzetközi Polgári Repülési Szervezet (ICAO) a zajvédelemmel összefüggő üzemeltetési korlátozásoknak az Unió repülőterein történő bevezetésére vonatkozóan fogadott el. A javaslat felváltja és hatályon kívül helyezi a 2002/30/EK irányelvet, azaz az Unió repülőterein a zajvédelemmel összefüggő üzemeltetési korlátozások bevezetésére vonatkozó szabályokat és eljárásokat megállapító, jelenleg hatályos alap-jogiaktust.

2. A Tanács álláspontja egyes kulcsfontosságú kérdések parlamenti módosításaival kapcsolatban

i. Ellenőrzési jog

A Bizottság javaslata értelmében a Bizottságnak biztosítani kell azt a jogot, hogy ellenőrizhesse a zajvédelemmel összefüggő üzemeltetési korlátozásokkal kapcsolatos döntéseket azok végrehajtása előtt, valamint hogy felfüggeszthesse ezeket a döntéseket. A Tanács egyetértett az Európai Parlamenttel abban, hogy a Bizottságnak ezzel kapcsolatban csak a folyamat felülvizsgálatára vonatkozó hatáskört lenne célszerű biztosítani, ezért elvi szinten nagyrészt elfogadta a 32. módosítást. A Tanács ugyanakkor nem osztotta az Európai Parlament azon álláspontját, amely szerint a tagállami hatóságok számára semmilyen kötelezettséget nem kell előírni a Bizottság által elvégzett felülvizsgálatról szóló értesítés nyomán teendő intézkedésekkel kapcsolatban.

A Tanács álláspontjában ugyanakkor általánosságban arra törekedett, hogy az üzemeltetési korlátozásokkal kapcsolatos döntések meghozatalakor megmaradjon a helyi hatóságok mérlegelési jogköre. Ezért a kompromisszum jegyében a Tanács elfogadta, hogy az első olvasatbeli álláspontjában kifejezésre jusson az Európai Parlament által megfogalmazott aggály, így az illetékes hatóságoknak meg kell vizsgálniuk a Bizottságtól kapott értesítést és tájékoztatniuk kell a Bizottságot a tervezett üzemeltetési korlátozások bevezetésével kapcsolatos szándékukról.

ii. Egészségre gyakorolt hatás

Az Európai Parlament több módosítást is elfogadott arra vonatkozóan, hogy a rendelet szerint létrehozandó zajértékelési folyamatba kerüljön beépítésre az emberi egészségre gyakorolt káros hatások vizsgálata is. A Tanács elismeri ugyan, hogy az egészség kérdése fontos elem a fenti folyamatban, mégis eltérő megközelítést alkalmaz és úgy véli, hogy az egészséggel kapcsolatos vonatkozások a környezeti zaj értékeléséről és kezeléséről szóló 2002/49/EK irányelv által létrehozott eljárások hatálya alá tartoznak. Különösen problematikusnak értékelte azt, hogy a költséghatékonyság értékelésekor kötelezően, lehetőleg számszerűsíthető módon figyelembe veendő elemek között a helyi lakosok egészsége is szerepelt, mivel az egészség olyan kritérium, amelyet a tudományos fejlődés jelen szakaszában nehéz objektív módon értékelni és számszerűsíteni.

A kompromisszumos szöveg megerősíti a környezeti zaj értékelésével kapcsolatos uniós vívmányokkal való kapcsolatot, és így megteremti annak a lehetőségét, hogy a jövőben az egészség szempontjai objektív és tudományos kritériumokat figyelembe véve kerüljenek be a zajértékelési folyamatba. Az Európai Parlament aggályainak eloszlatását konkrétabban a következő módosítások szolgálják: az egészségügyi hatások értékelését hangsúlyozó új preambulumbekezdés; az egészségre történő, új hivatkozás beillesztése a repülőterek zajvédelméről szóló rendelet célkitűzései közé, valamint az arra vonatkozó kötelezettség előírása, hogy a repülőtereken a 2002/49/EK irányelvnek megfelelően fel kell mérni a zajhatásokat. A fentiekkel összefüggésben a Bizottság kifejezte, hogy kész nyilatkozatot tenni a 2002/49/EK irányelv folyamatban lévő módosításával kapcsolatban. A nyilatkozatot e dokumentum melléklete tartalmazza.

iii. Átmeneti időszakok

a) „A követelményeknek éppen csak eleget tevő légi jármű” fogalmának meghatározása

Az eredeti bizottsági javaslat szerint a követelményeknek éppen csak eleget tevő légi járművek fogalmának meghatározásához használt határértéket legfeljebb 10 EPNdB értékű (EPNdB: decibelben kifejezett ténylegesen érzékelt zaj) összesített eltérésként kellett volna meghatározni, átmeneti időszak nélkül. A Bizottság ezenkívül javaslatot tett arra vonatkozóan is, hogy ezt a határértéket felhatalmazáson alapuló jogi aktusok révén aktualizálja annak érdekében, hogy az igazodjon az ICAO-ban elért jövőbeli eredményekhez. A Tanács nem tudta elfogadni ezt a megközelítést, és az Európai Parlamenttel abban állapodott meg, hogy négyéves átmeneti időszakra az összesített eltérésre megállapított határértéket legfeljebb 8 EPNdB-re csökkenti annak érdekében, hogy a rendelet figyelembe vegye a jelenlegi légijármű-flották összetételét és a már megkezdett beruházásokat.

A társjogalkotók abban is megállapodtak, hogy a Bizottságot nem célszerű felhatalmazni a fogalommeghatározás felhatalmazáson alapuló jogi aktusok révén történő aktualizálására, és hogy az ilyen módosításokat a jövőben is a rendes jogalkotási eljárás keretében kell végrehajtani.

b) Hatálybalépés

A kompromisszumos szöveg fenntartja a hatálybalépés 24 hónappal történő késleltetését, ami lehetővé teszi a tagállamok számára, hogy módosítsák vagy hatályon kívül helyezzék a 2002/30/EK irányelv alkalmazására elfogadott nemzeti rendelkezéseket, valamint kijelöljék a rendeletben rögzített új feladatok végrehajtásával megbízandó nemzeti hatóságokat. Ez a hosszabb időszak a gyakorlatban azt jelenti, hogy a „követelményeknek éppen csak eleget tevő légi járművek” esetében az az átmeneti időszak, melynek során a legfeljebb 8 EPNdB összesített eltérési határérték alkalmazandó, hat évre hosszabbodik.

iv. Jelenleg hatályban lévő üzemeltetési korlátozások, valamint közvetítés

A Tanács és az Európai Parlament is aggodalmának adott hangot azzal kapcsolatban, hogy milyen hatással járhat a zajvédelemről szóló új rendelet a már hatályban lévő üzemeltetési korlátozásokra, valamint az azokkal kapcsolatos döntésekre. A tárgyalások során részletesen megvizsgálták a fenti kérdést, és ennek eredményét az elért – a jogi egyértelműség szükségességét is figyelembe vevő – kompromisszumos szövegben kifejezésre juttatták. A kompromisszumos szöveg biztosítja, hogy a meglévő üzemeltetési korlátozások mindaddig érvényben maradnak, amíg az illetékes hatóságok azok felülvizsgálata mellett nem döntenek. Az átmeneti rendelkezésekről szóló cikk továbbá lehetővé teszi üzemeltetési korlátozásoknak a 2002/30/EK irányelvvel összhangban történő elfogadását, amennyiben az elfogadásukat megelőző konzultációs folyamat az új rendelet hatálybalépésének időpontjában már folyamatban volt, és a korlátozások elfogadására legkésőbb egy éven belül sor kerül. A közvetítéssel kapcsolatban a kompromisszumos szöveg egyértelművé teszi, hogy az érdekelt felekkel folytatott konzultáció közvetítési eljárás formáját is öltheti. A fentieken kívül egy új preambulumbekezdés megállapítja, hogy a meglévő üzemeltetési korlátozások fogalmába beletartoznak azok a korlátozások is, amelyek bírósági határozatokon, illetve közvetítési eljárás eredményein alapulnak.

3. Az Európai Parlament által javasolt egyéb módosítások

— A helyi lakosoknak a zajcsökkentési intézkedésekről szóló rendszeres tájékoztatására vonatkozó kötelezettség előírásán felül a kompromisszumos szöveg tovább erősíti az átláthatóságot azáltal, hogy felsorolja azokat az elemeket, amelyeket a tájékoztatásnak lehetőség szerint tartalmaznia kell.

— Azért, hogy a légi járművek üzemben tartóira kevesebb teher háruljon a zajterhelést modellező adatokkal kapcsolatos információszolgáltatás terén, a vonatkozó rendelkezéseket úgy kell ésszerűsíteni, hogy elkerülhető legyen a már rendelkezésre álló adatok ismételt benyújtása, ugyanakkor a benyújtott információk garantáltan megfeleljenek az adatszolgáltatás céljának.

III. ÖSSZEGZÉS

A Tanács első olvasatban elfogadott álláspontja tükrözi a Tanács és az Európai Parlament közötti tárgyalások során – a Bizottság közreműködésével – kialakított kompromisszum tartalmát. Ezt a kompromisszumot az Európai Parlament Közlekedési és Idegenforgalmi Bizottságának (TRAN) elnöke az Állandó Képviselők Bizottsága elnökének írt 2014. február 11-i levelében megerősítette.

Levelében a TRAN elnöke jelzi, hogy javasolni fogja, hogy a Közlekedési és Idegenforgalmi Bizottság tagjai, valamint ezt követően a plenáris ülés módosítások nélkül hagyja jóvá a Tanács első olvasatban elfogadott álláspontját, és az Európai Parlament második olvasatának szakaszában – az EUMSZ 294. cikkével összhangban – zárja le a rendes jogalkotási eljárást.

(1) 18010/11.

(2) 17488/12.

(3) 6258/14.